**ადამიანური კაპიტალის მიზნების (Human Capital Program)**

**2024 წლის 3 თვის შესრულების ანგარიში**

ადამიანური კაპიტალის პროგრამის განხორციელების მიზნით 2022 წელს გაფორმდა ორი ხელშეკრულება:

* საქართველოსა და რეკონსტრუქციისა და განვითარების საერთაშორისო ბანკს (IBRD) შორის 2022 წლის 30 მარტს ხელი მოეწერა სასესხო შეთანხმებას ,,საქართველოს ადამიანური კაპიტალის პროგრამა“, რომლის ფარგლებშიც IBRD-მა საქართველოს გამოუყო 358,5 მლნ ევროს ოდენობის ფინანსური რესურსი სესხის სახით.
* საფრანგეთის განვითარების სააგენტოსა და საქართველოს შორის 2022 წლის 15 ნოემბერს ხელი მოეწერა **საკრედიტო რესურსის ჩარჩო** შეთანხმებას 100,0 მლნ ევროს საფინანსო რესურსის გამოყოფის თაობაზე.

პროგრამისთვის მსოფლიო ბანკი პირველად იყენებს დაფინანსების „შედეგზე ორიენტირებული პროგრამის“ ე.წ. PforR (Program for Results) ინსტრუმენტს, რაც გულისხმობს, რომ პროგრამით გათვალისწინებული ღონისძიებების დანერგვა და მონიტორინგი მთლიანად დაეყრდნობა საჯარო მმართველობაში არსებულ ინსტიტუტებსა და სისტემებს.

პროექტის განხორციელების კოორდინირებას უზრუნველყოფს საქართველოს ფინანსთა სამინისტრო, ხოლო ოთხი ძირითადი მიმართულებით დაგეგმილი შედეგებისა და ინდიკატორების მიღწევას განახორციელებს საქართველოს განათლებისა და მეცნიერების და საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროები.

პროგრამის შემოთავაზებული ინსტრუმენტი საშუალებას იძლევა განათლების, ჯანმრთელობისა და სოციალური დაცვის მიმართულებით დაგეგმილი რეფორმები განხორციელდეს ქვეყანაში არსებული მართვის ინსტრუმენტებით და დაფინანსდეს არსებული საბიუჯეტო პროცესის ფარგლებში, ხოლო შედეგების მიღწევის შესაბამისად, თანხები ჩამოირიცხება სახელმწიფო ბიუჯეტში. თითოეული ღონისძიების შესრულებისთვის წინასწარ განსაზღვრულია ჩამოსარიცხი თანხის ოდენობა.

**პროგრამის მიზანია,** საქართველოში ადამიანური კაპიტალის განვითარებასთან დაკავშირებული სისტემები და სერვისები გახდეს უფრო ეფექტური და ინკლუზიური და მოიცავს განათლების, ჯანმრთელობისა და სოციალური დაცვის სექტორებს.

პროგრამით განსაზღვრული ღონისძიებები ***ოთხი ძირითადი მიზნის მიღწევას*** ემსახურება:

1. განათლების, ჯანმრთელობისა და სოციალური დაცვის დანახარჯების ეფექტიანობის გაუმჯობესება შესაბამისი ადმინისტრაციული და ფინანსური მექანიზმების დამტკიცებისა და განხორციელების მეშვეობით (მათ შორის, ზოგადი განათლების დაფინანსების ახალი მოდელი, ჯანდაცვის მართვის კუთხით DRG (Diagnosis Related Group) სისტემის დანერგვა, სოციალურად დაუცველთა სისტემის მოდელისა და ფორმულის განახლება);
2. სერვისების მიმწოდებელ დაწესებულებებში არსებული სერვისებისთვის შესაბამისი ხარისხის სტანდარტის დამტკიცება და განხორციელება (მათ შორისაა: ახალი ეროვნული სასწავლო გეგმის საფუძველზე ოპერირება, უმაღლეს სასწავლებლებში მიღების ახალი სისტემის დანერგვა, ადრეული და სკოლამდელი აღზრდისა და ზოგადი განათლების ხარისხის სტანდარტის შესაბამისი ოპერირება; სხვადასხვა ნოზოლოგიებთან მიმართებაში კლინიკური პროტოკოლების დანერგვა და სხვა);
3. სოციალური დაცვის სერვისებში ღარიბი და მოწყვლადი ადამიანების ჩართულობის ზრდა;
4. ციფრული სერვისების განვითარება განათლების, ჯანმრთელობისა და სოციალური დაცვის სისტემების მიმართულებით (მათ შორის, სასკოლო ციფრული სამოქმედო გეგმების, პირველადი ჯანდაცვის ელექტრონული სისტემების, ასევე დისტანციური სამედიცინო სისტემების დანერგვა; სოციალური დაცვის სერვისებს/პროგრამებს შორის ინტეგრაციის გაუმჯობესება).

**ცხრილი N1 - ადამიანური კაპიტალის მიზნების შესრულება**

| **პროგრამის დასახელება და პროგრამული კოდი** | **ადამიანური კაპიტალის მიზანი/DLR** | **პროგრესის აღწერა** | **2024 წლის მაჩვენებლის პროგრესის სტატუსი** | **განმახორციელებელი** |
| --- | --- | --- | --- | --- |
| ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სფეროში პოლიტიკის შემუშავება და მართვა (27 01 01)სოციალური დაცვის პროგრამების მართვა (27 01 04) | ადამიანური კაპიტალის მიზნები N1.5.1 (სოციალური);  ადამიანური კაპიტალის მიზნები N1.5.2 (სოციალური); | ადამიანური კაპიტალის პროგრამის N1.5.1 და N1.5.2 მიზნების ფარგლებში გაგრძელდა სოციალურად დაუცველი ოჯახების სოციალურ-ეკონომიკური მდგომარეობის შეფასება ტესტირების რეჟიმში, ახალი მეთოდოლოგიისა და დეკლარაციის ახალი ფორმის მეშვეობით.  მიმდინარეობს მუშაობა სოციალურად დაუცველი ოჯახების მონაცემთა ერთიან ბაზაში განაცხადის ელექტრონული ვერსიის შექმნაზე. დასრულდა სპეციალური ფორმის დოკუმენტის - „ოჯახის დეკლარაციის“ სომხურ და აზერბაიჯანულ ენებზე თარგმნა, რათა ეთნიკური უმცირესობებისთვის გასაგებ ენაზე მოხდეს ოჯახების სოციალურ-ეკონომიკური მდგომარეობის შეფასების პროცესის წარმართვა. | მიმდინარეობს მუშაობა 1.5.2-ის შესრულების მიზნით | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო;  სსიპ - სოციალური მომსახურების სააგენტო |
| დასაქმების ხელშეწყობის მომსახურებათა მართვა  (27 01 08) | ადამიანური კაპიტალის მიზნები N2.4 (დასაქმება) | DLR 2.4-ის ფარგლებში, მსოფლიო ბანკის მიერ ინფორმაციის თანახმად, მათ მიერ დაქირავებული, ადგილობრივი ექსპერტი აგრძელებს ქართულ ელექტრონულ პლატფორმებზე გამოქვეყნებული ვაკანსიების ანალიზს, რათა იდენტიფიცრდეს ქართულ რეალობაში პროფესიების და უნარების ურთიერთკავშირი. ექპერტი, ასევე უზრუნველყოფს გამოვლენილი უნარების დაკავშირებას ESCO-ს ტაქსონომიასთან.  საანგარიშგებო პერიოდში, უნარების ტაქსონომიისა და მოთხოვნადი უნარების პროგნოზირების მიმართულებით ქვეყნაში არსებული გამოცდილების და მიმდინარე პროცესების იდენტიფიცირების მიზნით, დასაქმების ხელშეწყობის სახელმწიფო სააგენტომ შეხვედრები გამართა საქართველოს ეკონომიკისა და მდგრადი განვითარების სამინისტროსა და პროფესიული უნარების სააგენტოსთან.   * შეხვედრების შედეგად გამოიკვეთა შემდეგი: საქართველოს ეკონომიკისა და მდგრადი განვითარების სამინისტრო ახორციელებს უნარების პროგნოზირებას რაოდენობრივი (მათემატიკური მოდელის) მეთოდის საფუძველზე, თუმცა კვლევის შედეგების ვალიდაციისთვის დიდ გამოწვევას წარმოადგენს ქვეყანაში ისტორიული მონაცემების (მწკრივების) არ არსებობა. * პროფესიული უნარების სააგენტო გარკვეული პროფესიებთან მიმართებით ამზადებს უნარების ტაქსონომიას, თუმცა არა ყველა პროფესიისთვის.   შესაბამისად, სააგენტო აგრძელებს მუშაობს ეროვნული უნარების ტაქსონომიისა და მოთხოვნადი უნარების პროგნოზირების თვისებრივი მეთოდოლოგიის შემუშავების კუთხით.  ამ მიზნით სააგენტო აქტიურად სწავლობს პარტნიორი და მეზობელი ქვეყნების, მათ შორის ევროკავშირის წევრი ქვეყნების გამოცდილებას ამ მიმართულებებით. | დაწყებულია მუშაობა | სსიპ - დასაქმების ხელშეწყობის სახელმწიფო სააგენტო |
| ინფორმაციული ტექნოლოგიების სისტემების განვითარება და მართვა (27 01 10) | ადამიანური კაპიტალის მიზნები N4.4 (სოციალური);  ადამიანური კაპიტალის მიზნები N3.3.1   (დასაქმება) | მსოფლიო ბანკის მხარდაჭერით დაქირავებული უცხოელი ექსპერტის დახმარებით სააგენტოს მიერ ხორციელდება სისტემის მშენებლობის პროცესის შეფასება და ვალიდაცია.  სააგანგარიშო პერიოდში მომზადდა სამუშაო მაძიებლისა და დამსაქმებლის მოდულების სატესტო ვერსია და მიმდინარეობს ტექნიკური გატესტვის პროცედურები.  გარდა ამისა, სსიპ ინფორმაციული ტექნოლოგიების სააგენტო აგრძელებს მუშაობას სამოქმედო გეგმით გათვალისწინებულ მოდულებზე. | დაწყებულია მუშაობა | სსიპ - ინფორმაციული ტექნოლოგიების სააგენტო |
| მოსახლეობის ჯანმრთელობის დაცვა (27 03) | ადამიანური კაპიტალის მიზნები N1.2.1 (ჯანდაცვა);  ადამიანური კაპიტალის მიზნები N1.2.2 (ჯანდაცვა);  ადამიანური კაპიტალის მიზნები N1.3 (ჯანდაცვა);  ადამიანური კაპიტალის მიზნები N1.4 (ჯანდაცვა);  ადამიანური კაპიტალის მიზნები N2.2 (ჯანდაცვა)  ადამიანური კაპიტალის მიზნები N2.3 (ჯანდაცვა)  ადამიანური კაპიტალის მიზნები N4.2 (ჯანდაცვა);  ადამიანური კაპიტალის მიზნები N4.3 (ჯანდაცვა); | DRG შემთხვევების ანალიზის შედეგების მიხედვით საანგარიშგებო პერიოდში განხორციელდა ზოგიერთი DRG-ს ღირებულებათა წონების ცვლილება.  ადამიანური კაპიტალის პროგრამის მიზანი N1.3 (მიმწოდებლებთან მართული შესვლის შეთანხმების დანერგვა) ფარგლეში, 2023 წლის ნოემბერში F. Hoffmann-La Roche-თან და დეკემბერში Novartis-თან დეკემბერში გაფორმებული ხელშეკრულების შესაბამისად, 2024 წლის I კვარტალში უკვე ხელმისაწვდომია ონკომედიკამენტები.  სულ მართული შესვლის შეთანხმების მექანიზმებით შესყიდულია 22 დასახელების მედიკამენტი, აქედან 17 არის ინოვაციური (შესყიდულის 77%).  ადამიანური კაპიტალის პროგრამის N1.4 მიზნის (რეფერენტული ფასების ამოქმედება) ფარგლებში ფარმაცევტული პროდუქტების სახელმწიფო ფასების რეგულირების უწყებათაშორისი ბოლო სხდომა გაიმართა 2024 წლის 7 მარტს. ამ თარიღისათვის, საცნობარო ფასების კატალოგი აერთიანებს ფასებს 7100 სამკურნალწამლო საშუალებას 298 INN-ის ქვეშ. ინფორმაცია ასახულია სპეციალურ ბმულზე - RP.moh.gov.ge.  ადამიანური კაპიტალის პროგრამის მიზანი N2.2-ი ფარგლებში, 2024 წლის თებერვალში დამტკიცდა კლინიკური გზამკვლევები:   1. ფსიქოაქტიური ნივთიერებებით განპირობებული ფსიქიკური და ქცევითი აშლილობების გამოვლენა, შეფასება და მართვა პირველად ჯანდაცვაში - დაავადების მართვის კლინიკური გზამკვლევის დამტკიცების თაობაზე (მინისტრის 2024 წლის 7 თებერვლის N MOH 3 24 00000034 ბრძანება) 2. „ბიპოლარული აშლილობების მართვა“ (მინისტრის 2024 წლის 13 თებერვლის N MOH 7 24 00000038 ბრძანება); 3. ,,პირველად და სპეციალიზებულ ჯანდაცვის სერვისებში დეპრესიული აშლილობების მართვა" (მინისტრის 2024 წლის 13 თებერვლის N MOH 7 24 00000038 ბრძანება); 4. ,,ფსიქოზი და შიზოფრენია მოზრდილებში” (მინისტრის 2024 წლის 13 თებერვლის N MOH 7 24 00000038 ბრძანება); 5. „დემენცია“ (მინისტრის 2024 წლის 13 თებერვლის N MOH 7 24 00000038 ბრძანება) 6. „გულ-სისხლძარღვთა დაავადებების (გსდ) რისკის შეფასება და მართვა“ - კლინიკური მდგომარეობის მართვის სახელმწიფო სტანდარტი (პროტოკოლი) და „გულსისხლძარღვთა დაავადებების (გსდ) რისკის შეფასება და მართვა“ - დაავადებათა მართვის კლინიკური გზამკვლევი (მინისტრის 2024 წლის 6 მარტის N MOH MOH 0 24 00000077ბრძანება).   ადამიანური კაპიტალის პროგრამის N2.3 მიზნის (პირველადი ჯანდაცვის სერვისების პაკეტის გადასინჯვა და შედეგზე ორიენტირებული ანაზღაურების მეთოდების დანერგვა) ფარგლებში, 2024 წლის 1 მარტიდან, (ქ.თბილისის, ქ.ბათუმის და ქ.ქუთაისის თვითმმართველი ქალაქებთან ერთად, გეგმური ამბულატორიის კომპონენტში კაპიტაციური მეთოდით დაფინანსების მიმღებია დაწესებულება, რომელსაც, 2024 წლის 29 თებერვლის მდგომარეობით, რეგისტრირებული ჰყავს 2,500 და მეტი ბენეფიციარი (ძირითადი კონტინგენტი), უზრუნველყოფს პროგრამის გეგმური ამბულატორიული მომსახურების კომპონენტით გათვალისწინებულ კლინიკო-ლაბორატორიულ კვლევებს ადგილზე და/ან ახორციელებს ბიოლოგიური მასალის ნიმუშების აღებას/ჩაბარებას და სხვა სათანადო დაწესებულებაში ტრანსპორტირებას, ასევე პასუხების უკან დაბრუნებას.  გამონაკლისს წარმოადგენს მუნიციპალიტეტში სერვისის ერთადერთი მიმწოდებლები; იძულებით გადაადგილებულ პირთა სამედიცინო ცენტრები.  სამედიცინო სერვისებზე ხელმისაწვდომობის (მათ შორის გეოგრაფიული) გათვალისწინებით, სამედიცინო დაწესებულებების ჩამონათვალი განისაზღვრა საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის ბრძანებით.  2024 წლის თებერვალში მომზადდა და დამტკიცდა:  ა) საყოველთაო ჯანდაცვის გეგმიური ამბულატორიული სერვისის მიმწოდებელ დაწესებულებებსა და სოფლად ოჯახის ექიმის ქვეკომპონენტის სერვისის მიმწოდებელ დაწესებულებებში რეგისტრირებული სამიზნე კონტინგენტის პრევენციული და სკრინინგული სერვისებით უზრუნველყოფის წესი; ბ) პირველადი ჯანდაცვის დაწესებულებებში რეგისტრირებული ბენეფიციარების რეგისტრაციის ფორმა; გ) მიზნობრივი კონტინგენტის C ჰეპატიტის სკრინინგით, კიბოს სკრინინგით და ვაქცინაციით მოცვის წლიური გეგმა-გრაფიკის ფორმა; დ) პირველადი ჯანდაცვის დაწესებულებაში და/ან სოფლად ოჯახის ექიმის სერვისის მიმწოდებელი დაწესებულებების მიერ გეგმა-გრაფიკის მიხედვით ყოველთვიურად გაწეული მომსახურების ანგარიშგების ფორმა; ე) C ჰეპატიტზე სკრინინგში ჩასართავ ბენეფიციარებთან ინტერვიუს ჩატარების სახელმძღვანელო; ვ) კიბოს სკრინინგში ჩასართავ ბენეფიციარებთან ინტერვიუს ჩატარების სახელმძღვანელო; ზ) იმუნიზაციაში ჩასართავი ბენეფიციარების მშობლებთან ინტერვიუს ჩატარების სახელმძღვანელო (საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის 2024 წლის 26 მარტის NMOH 5 24 00000063 ბრძანება)  2024 1 მარტს საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის N MOH 3 24 00000070 ბრძანებით საყოველთაო ჯანდაცვის პროგრამის გეგმური ამბულატორიული მომსახურების მიმწოდებელი, კაპიტაციური მეთოდით დაფინანსების მიმღები დაწესებულებებისთვის განისაზღვრა ამბულატორიულ დონეზე ექიმ-სპეციალისტების მომსახურებისა და ექიმის დანიშნულებით ინსტრუმენტული და კლინიკურ-ლაბორატორიული კვლევების შესაბამისი რეფერენტული ტარიფები.  ზუგდიდის მუნიციპალიტეტის და ბათუმის შემოგარენში სოფლად მცხოვრები მოსახლეობა სპეციალისტთა კონსულტაციასა და კლინიკურ-დიაგნოსტიკურ კვლევებს იღებენ შპს „ბათუმის რესპუბლიკურ კლინიკურ საავადმყოფოსა“ და შპს „რუხის რესპუბლიკური საავადმყოფოში“.  ადამიანური კაპიტალის პროგრამის მიზანი 4.2 (პირველადი ჯანდაცვის სერვისების მიმწოდებლების EHR მოდულთან წვდომის უზრუნველყოფა და პჯდ დაწესებულებების 80%-ის ჩართვა EHR სისტემაში) წარმატებით მიმდინარეობს. გრძელდება პირველადი ჯანდაცვის სერვისების მიმწოდებელთა ჩართვა EHR მოდულში. ჩანაწერების ატვირთვა ხდება პირველადი ჯანდაცვის სერვისის მიმწოდებელთა 79%-ის მიერ.  ადამიანური კაპიტალის პროგრამის მიზანი 4.3-ის - პირველადი ჯანდაცვის მიმწოდებლების მიერ ტელემედიცინის ფარგლებში კონსულტაციების ხელშეწყობა - უზრუნველსაყოფად, 2024 წლის პირველ კვარტალში განხორციელდა 300-ზე მეტი ონლაინ კონსულტაცია.  ევროკავშირის პროექტის ფარგლებში, ნოემბერში დასრულდა კიდევ 50 სოფლის ამბულატორიისთვის აღჭურვილობის შესყიდვა და ა(ა)იპ საქართველოს სამედიცინო ჰოლდინგისთვის მიწოდება. 2024 წლის I კვარტალში ასევე დასრულდა პროგრამული უზრუნველყოფის შესყიდვა. შერჩეულია 50 სოფლის ამბულატორია და მეორე კვარტლიდან დაიწყება აპარატურისა და პროგრამული მოწყობილობის მონტაჟი და ინსტალაცია. | ადამიანური კაპიტალის პროგრამის მიზანი 1.2.1; 1.2.2; 1.3; (პირველი სამიზნე მაჩვენებელი); 2.2 შესრულებულია | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო;  ა(ა)იპ - საქართველოს სამედიცინო ჰოლდინგი; სსიპ - ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნული ცენტრი;  სსიპ - ჯანმრთელობის ეროვნული სააგენტო; სსიპ - ინფორმაციული ტექნოლოგიების სააგენტო |
| შრომისა და დასაქმების სისტემის რეფორმების პროგრამა (27 05) | ადამიანური კაპიტალის მიზნები N3.1.1 (დასაქმება);  ადამიანური კაპიტალის მიზნები N3.1.2. (დასაქმება);  ადამიანური კაპიტალის მიზნები N3.2 (დასაქმება); | ადამიანური კაპიტალის პროგრამის მიზანი #3.1.1.-ით გათვალისწინებული გეგმის შესრულების მიზნით, დასაქმების ხელშეწყობის სახელმწიფო აქტიურად აგრძელებს მუშაობას რეგიონულ სერვის-ცენტრებთან.  მიზანი 3.1.2-ის ფარგლებში, სოფლად მაცხოვრებლებისთვის, დასაქმების ხელშეწყობის სახელმწიფო სააგენტოს სერვისებსა და პროგრამებზე ხელმისაწვდომობის გაზრდის მიზნით, სააგენტოს მობილური ჯგუფები აგრძელებენ ინტენსიურ შეხვედრებს მუნიციპალიტეტებსა და სოფლებში მცხოვრებ მოსახლეობასთან.  მიზნის ფარგლებში, სააგენტო, სოფლად მაცხოვრებელს მომსახურებას აწვდის მობილური ჯგუფების და ასევე მუნიციპალურ დონეზე სააგენტოს წარმომადგენლების მეშვეობით. 2024 წლის I კვარტალში 146-მა (ქალი - 125) სოფლად მაცხოვრებელმა მიიღო სააგენტოს მომსახურება, მათ შორის:   * 31 (მათ შორის ქალი - 21) არის სოფლად მცხოვრები სამუშაოს მაძიებელი, რომელმაც პროაქტიულად მიმართა სააგენტოს წარმომადგენლობას და მომსახურება მიიღო მუნიციპალურ დონეზე შემდეგ მუნიციპალიტეტებში: სამტრედია, ხარაგაული, ჩოხატაური, სიღნაღი, ხელვაჩაური. აღნიშნულ მუნიციპალიტეტებში კონსულტანტები დასაქმებული არიან სრულ განაკვეთზე, სოციალური მომსახურების სააგენტოს ოფისში და სამუშაოს მაძიებლებს აწვდის სააგენტოს მომსახურებების სრულ სპექტრს. * ხოლო 115 (მათ შორის ქალი - 104) პირი არის ის სამუშაოს მაძიებელი, რომლებიც ესწრებოდნენ მობილური ჯგუფის შეხვედრებს და ინდივიდუალური და სხვა სახის კონსულტირება მიიღეს მობილური ჯგუფების მეშვეობით.   რაც შეეხება უშუალოდ მობილური ჯგუფების მუშაობას, აღსანიშნავია, რომ საანგარიშო პერიოდში მობილური ჯგუფების მიერ ჯამში ჩატარებულია 23 შეხვედრა მთელი ქვეყნის მასშტაბით, სადაც მონაწილეობა მიიღო 439 სოფლად მცხოვრებმა სამუშაოს მაძიებელმა, საიდანაც შრომის ბაზრის მართვის საინფორმაციო სისტემაში რეგისტრირებულია 267 სამუშაოს მაძიებელი.  ადამიანური კაპიტალის პროგრამის მიზანი #3.2-ის (მოწყვლადი ჯგუფების ჩართვა შრომის ბაზრის აქტიური პოლიტიკის ღონისძიებებში) ფარგლებში 771 მოწყვლად ჯგუფს მიკუთვნებული სამუშაოს მაძიებელი ჩაერთო შრომის ბაზრის აქტიური პოლიტიკის ღონისძიებებში, მათ შორის: ახალგაზრდა - 483, ქალი - 727, დევნილი - 70, შშმპ - 102, სოციალურად დაუცველი - 599. | მიმდინარეობს მუშაობა ადამიანური კაპიტალის პროგრამის მიზანი 3.1.1-ს და #3.2.-ის მეორე სამიზნე მაჩვენებლის მისაღწევად. | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო;  სსიპ - დასაქმების ხელშეწყობის სახელმწიფო სააგენტო; |
| განათლებისა და მეცნიერების სფეროებში სახელმწიფო პოლიტიკის შემუშავება და პროგრამების მართვა (32 01) | ადამიანური კაპიტალის მიზნები N2.1.1 (განათლება);  ადამიანური კაპიტალის მიზნები N2.1.2 (განათლება);  ადამიანური კაპიტალის მიზნები N2.1.6 (განათლება); | ადამიანური კაპიტალის პროგრამის მიზანი 2.1.1 შესრულებულია.  • ადამიანური კაპიტალის პროგრამის მიზანი 2.1.2-ის შესრულების მიზნით, დაინტერესებული მხარეების ჩართულობით შეირჩა საჯარო სკოლები, რომელიც 2024 წელს გაივლიან ავტორიზაციას. აღნიშნული სკოლებისათვის შედგა გეგმა-გრაფიკი, რომლის მიხედვითაც მიიღებენ მხარდაჭერას ახალი სტანდარტების შესაბამისად დაწყებული რეალური ადმინისტრაციული წარმოებების მიზნებისათვის განაცხადის წარმოდგენის (თვითშეფასების ნაწილში) და ავტორიზაციის პროცესში (შესაბამისობების გეგმების შემუშავება). ამ მიზნით, შეირჩნენ და გადამზადნენ მხარდაჭერისა და თვითშეფასების სპეციალისტები, რომლებიც ინდივიდუალურ მხარდაჭერას უწევენ საჯარო სკოლების ავტორიზაციის მომზადების პროცესში. ამ ეტაპზე მხარდაჭერა გაწეულია 40-მდე საჯარო სკოლისათვის და მზად არიან სსიპ - განათლების ხარისხის განვითარების ეროვნულ ცენტრის საავტორიზაციო განაცხადის წარსადგენად;  • შიდა და გარე ხარისხის უზრუნველყოფის შესაძლებლობების გაძლიერების მიზნით, შემუშავდა ურთიერთთანამშრომლობის მემორანდუმის სამუშაო ვერსია, გაიმართა გაცნობითი შეხვედრები რესურსცენტრებისა და საჯარო სკოლების წარმომადგენლებთან.  • შიდა ხარისხის უზრუნველყოფის შესაძლებლობების გაძლიერების მიზნით მიმდინარეობს აქტივობები 360°-იანი თვითშეფასების პლატფორმის პილოტირების მიზნით. კერძოდ, დაინტერესებული მხარეების ჩართულობით განხორციელდა თვითშეფასების კითხვარის რევიზია, კითხვარი ჩამოყალიბდა საბოლოო სახით და ინტეგრირდა თვითშეფასების პლატფორმაზე. შეირჩნენ და გადამზადდნენ თვითშეფასების პილოტირების მხარდაჭერის სპეციალისტები და 2023 წელს ავტორიზებული 47 საჯარო სკოლა, რომლებიც ჩაერთვებიან პილოტირების პროცესში;  • ხარისხის უზრუნველყოფის ახალი ჩარჩოს დანერგვის პროცესში ჩართული მხარეების შესაძლებლობების გაძლიერების მიმართულებით გაიმართა სამუშაო და გაცნობითი შეხვედრები საგანმანათლებლო რესურსცენტრების წარმომადგენლებთან, ავტორიზაციის საბჭოსთან და ზოგადსაგანმანათლებლო დაწესებულებების ავტორიზაციის ექსპერტებთან;  • დასრულდა 2023 წელს განხორციელებული ზოგადსაგანმანათლებლო დაწესებულებების ავტორიზაციის შედეგების ანალიზი და იდენტიფიცირდა ძირითადი მიმართულებები საჯარო სკოლების მხარდაჭერის მიზნით. აღნიშნული მიმართულებები და 2023 წელს ავტორიზებული საჯარო სკოლების ინდივიდუალური საჭიროებები (ექსპერტთა ჯგუფის მიერ შემუშავებული რეკომენდაციები) გაზიარდა კოორდინაციის პლატფორმაზე;  • შეირჩა და მომზადდა 10 ანალიტიკოსი, რომლებმაც წინასწარ შემუშავებული გეგმა-გრაფიკის მიხედვით დაიწყეს დაწესებულებების თვითშეფასებების ანალიზი. ამ ეტაპისთვის დასრულებულია 322 ბაღის თვითშეფასების ანალიზი, მიმდინარეობს მუშაობა 449 თვითშეფასების ანალიზზე. ანალიტიკის შედეგებზე დაყრდნობით მომზადდება დაწესებულებების ავტორიზაციის განრიგის პროექტი;  • მომზადდა დაწესებულებების მხარდაჭერის კონცეფცია. შეირჩა და გადამზადდა 10 მხარდაჭერის სპეციალისტი, რომლებიც დაწესებულებებს უტარებენ სამუშაო შეხვედრებს/ტრენინგებს ავტორიზაციის I სტანდარტთან დაკავშირებით. მომზადდა „დაწესებულების ხარისხის უზრუნველყოფის შიდა მექანიზმების ასამოქმედებლად მეთოდოლოგიური პაკეტის მომზადების კონცეფცია“, რომლის საფუძველზეც მომზადდა 3 მარეგულირებელი წესის პროექტი (სტრატეგიული დაგეგმვის, მონიტორინგისა და შეფასების წესი, ბავშვების ზღვრული რაოდენობის განსაზღვრის წესი, საკომუნიკაციო გეგმის შედგენის წესი) და მუშაობა მიმდინარეობს სამ მარეგულირებელ დოკუმენტზე (სანიტარია-ჰიგიენის უზრუნველყოფის მექანიზმი, ბავშვზე ძალადობის ეჭვის შემთხვევაში მოქმედებისთვის მეთოდოლოგიური დოკუმენტი, კურიკულუმის შერჩევის/შექმნის, გაზიარების, შეფასებისა და განვითარების მეთოდოლოგიური დოკუმენტი). | ადამიანური კაპიტალის პროგრამის მიზანი 2.1.1 შესრულებულია;  მიმდინარეობს მუშაობა მიზანი 2.1.2; 2.1.6 შესრულების მიზნით; | სსიპ - განათლების ხარისხის განვითარების ეროვნული ცენტრი;  საქართველოს განათლებისა და მეცნიერების სამინისტრო; სსიპ - განათლების მართვის საინფორმაციო სისტემა; სსიპ – საგანმანათლებლო და სამეცნიერო ინფრასტრუქტურის განვითარების სააგენტო |
| განათლებისა და მეცნიერების სფეროებში სახელმწიფო პოლიტიკის შემუშავება და პროგრამების მართვა (32 01) | ადამიანური კაპიტალის მიზნები N2.1.3 (განათლება);  ადამიანური კაპიტალის მიზნები N4.1 (განათლება); | განათლების თანაბარი ხელმისაწვდომობის პრინციპის (ესგ) შესაბამისად მეთოდიკური ორიენტირების სახით რეგიონალურ გამოწვევებსა და თავისებურებებზე მორგებული სწავლა-სწავლების ინკლუზიური პრინციპების რეალიზების ფორმები და საშუალებები გაზიარდა სასკოლო საზოგადოებასთან. სკოლები ასევე უზრუნველყოფილი იყვნენ მათი სასკოლო კურიკულუმში ასახვის პროცესში კონსულიტირებით (ქოუჩინგი).  სკოლამდელი და ზოგადი განათლების განვითარების დეპარტამენტის მიერ საგანმანათლებლო რესურსცენტრებს ჩაუტარდათ ტრენინგი მათ სამოქმედო ტერიტორიაზე არსებული სკოლებისთვის ციფრული თვითშეფასების განხორციელებისა და ციფრული სამოქმედო გეგმის შემუშავების მიმართულებით კონსულტირების გაწევის თემაზე.  ჩატარდა ტენდერი სკოლების მეორე ნაკადისთვის (170-ზე მეტ მოსწავლიანი სკოლების 35% - 268 სკოლა) გადასაცემი კომპიუტერული ტექნიკის შესყიდვის მიზნით.  საგანმანათლებლო და სამეცნიერო ინფრასტრუქტურის სააგენტოსა და მომწოდებელს შორის გაფორმებულია ხელშეკრულება 268 სკოლისთვის (170-ზე მეტ მოსწავლიანი სკოლების 35%); ლეპტოპებისა და პრინტერების შესყიდვის მიზნით (12 911 ლეპტოპი, ერთეულის ფასი 1586 ლარი და 525 პრინტერი კარტრიჯით, ერთეულის ფასი 704 025 ლარი).  მიმდინარეობს ამავე სკოლებისთვის გადასაცემი 1351 პროექტორის შესყიდვის პროცედურები (ბაზრის კვლევის შედეგად ერთეულის ფასად განისაზღვრა 1077 ლარი). | დაწყებულია მუშაობა ადამიანური კაპიტალის პროგრამის 2.1.3 მიზნის მისაღწევად  დაწყებულია მუშაობა ადამიანური კაპიტალის პროგრამის 4.1 მიზნის მისაღწევად | განათლებისა და მეცნიერების სამინისტრო  სსიპ - შეფასებისა და გამოცდების ეროვნული ცენტრი  სსიპ - განათლების მართვის საინფორმაციო სისტემა  განათლებისა და მეცნიერების სამინისტრო;  სსიპ - საგანმანათლებლო და სამეცნიერო ინფრასტრუქტურის განვითარების სააგენტო;  სსიპ - განათლების მართვის საინფორმაციო სისტემა |

**ცხრილი N2 - ადამიანური კაპიტალის მიზნების ბიუჯეტის შესრულების მონაცემები**

**/ლარი/**

| **პროგრამული კოდი** | **დასახელება** | **2024 წლის 3 თვის დამტკიცებული გეგმა** | **2024 წლის 3 თვის ფაქტი** | **ადამიანური კაპიტალის პროგრამის 2024 წლის 3 თვის ფაქტი** | **ადამიანური კაპიტალის პროგრამის კუმულატიური ფაქტიური ხარჯი, 2022 წლის ივნისიდან 2024 წლის 31 მარტის მდგომარეობით** | **მითითება DLR-ზე** |
| --- | --- | --- | --- | --- | --- | --- |
| 32 01 03 | განათლების ხარისხის განვითარება და მართვა | 5 055.0 | 1 184.2 | 221.7 | 2 052.5 | 2.1.1; 2.1.2; |
| 32 02 14 03 | საჯარო სკოლების კომპიუტერული ტექნიკით და საბუნებისმეტყველო ლაბორატოერიებით აღჭურვა | 32 048.0 | 23 506.3 | 23 506.3 | 39 257.5 | 4.1 |
| 27 01 01 | ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სფეროში პოლიტიკის შემუშავება და მართვა | 3 451 400.0 | 3 077 519.6 | 90 615.0 | 546 336.0 | 1.2.1; 1.2.2; 1.3; 1.4; 2.2; 2.3; 4.2 |
| 27 01 02 | სამედიცინო საქმიანობის რეგულირების პროგრამა | 2 135 000.0 | 1 699 841.1 |  | 420.0 | 1.3; 1.4 |
| 27 01 08 | დასაქმების ხელშეწყობის მომსახურებათა მართვა | 1 700 000.0 | 143 931.4 | 8 883.3 | 108 843.9 | 3.1.1;3.1.2;3.2 |
| 27 01 09 | ჯანმრთელობის დაცვის პროგრამების მართვა | 1 257 500.0 | 784 707.7 | 356 537.0 | 1 454 852.4 | 1.2.1; 1.2.2; 1.3 |
| 27 01 10 | ინფორმაციული ტექნოლოგიების სისტემების განვითარება და მართვა | 2 825 000.0 | 2 222 185.5 | 236 697.5 | 943 641.5 | 1.2.1; 1.2.2; 1.4; 4.2 |
| 27 03 01 | მოსახლეობის საყოველთაო ჯანმრთელობის დაცვა | 263 287 500.0 | 305 839 078.7 | 175 626 500.2 | 809 475 916.2 | 1.2.1; 1.2.2 ; 2.3 |
| 27 03 03 06 | იშვიათი დაავადებების მქონე და მუდმივ ჩანაცვლებით მკურნალობას დაქვემდებარებულ პაციენტთა მკურნალობა | 5 307 500.0 | 2 156 011.0 | 545 576.2 | 1 191 434.2 | 1.3 |
| 27 03 03 07 | პირველადი და გადაუდებელი სამედიცინო დახმარების უზრუნველყოფა | 37 568 428.0 | 40 191 773.0 | 19 875.0 | 136 625.0 | 4.3 |
| 27 03 03 10 | ახალი კორონავირუსული დაავადების - COVID 19-ის მართვა |  | 82 179.4 |  | 69 700.0 | 1.3; 1.4 |
| 27 04 01 | სამედიცინო დაწესებულებათა რეაბილიტაცია და აღჭურვა | 5 080 000.0 | 4 084 655.0 | 10 800.0 | 10 800.0 | 1.4 |
| 27 05 01 | დასაქმების ხელშეწყობის მომსახურებათა განვითარება | 1 000 000.0 | 219 197.8 | 174 076.8 | 797 996.1 | 3.1.1;3.1.2;3.2 |
| 27 05 03 | სამუშაოს მაძიებელთა პროფესიული კვალიფიკაციის ამაღლება | 5 300 000.0 | 49 326.9 | 43 984.9 | 4 647 035.2 | 3.1.1;3.2 |
| 27 05 04 01 | საზოგადოებრივ სამუშაოებზე დასაქმების ხელშეწყობის მართვა | 6 700 000.0 | 4 182 877.0 | 995 735.3 | 2 256 093.2 | 3.1.1;3.1.2;3.2 |